Tre britiske Spitfire-piloter er på vei til Dunkerque. Skvadronlederen blir skutt ned av et tysk fly, og Farrier (Tom Hardy) tar kommandoen. I et nytt luftangrep blir flyet til Collins (Jack Lowden) hardt skadet, og han blir nødt til å lande i havet. Collins blir senere plukket opp av Dawsons båt. Farrier ankommer etter hvert Dunkerque og skyter ned et tysk fly som truer evakueringen. Reservetanken går tom, og Farrier må nødlande på tyskkontrollert område. Der blir han tatt til fange av tyskerne.